TAPAHTUMAKALENTERI KIELISUIHKUTUKSEEN

Tapahtumia Venäjällä, Saksassa, Ranskassa sekä Yhdistyneessä kuningaskunnassa.

**TAMMIKUU**

**1. tammikuuta: kaikkialla**

Uudenvuodenpäivä

Uudenvuodenpäivä on vapaapäivä monissa maissa. Saksassa uuden vuoden voi aloittaa terveellisesti juoksemalla perinteisen kisan Berliinissä nimeltään “Berliner Neujahrslauf”, eli berliiniläinen uuden vuoden juoksu. Kisa on neljän kilometrin pituinen ja sen aikana juostaan monen monumentin ja nähtävyyden ohi.

**6. tammikuuta: kaikkialla**

Loppiainen

*Kristillinen ja kansallinen juhla*

Loppiainen merkitsee virallista joulun loppumista, ja juhlaa juhlitaan myös muualla kuin Suomessa. Saksassa sen nimi on “Heilige Drei Könige”, eli kolmen kuninkaan päivä. Silloin saksalaiset yleensä laittavat joulukuusen valot vielä kerran päälle, ja laittavat sitten joulukuusen ja muut koristeet pois. Silloin on myös perinteenä, että lapset pukeutuvat kolmeksi kuninkaaksi tai tietäjäksi, jotka toivat Jeesukselle lahjoja. Lapset käyvät laulamassa ihmisten ovilla ja keräämässä rahaa hyväntekeväisyyttä varten.

**7. tammikuuta: Venäjä**

Venäläinen joulu

Venäjällä joulua juhlitaan pääasiassa vasta 7. tammikuuta ortodoksisen kalenterin mukaan, ja uusivuosi on suurempi juhla kuin joulu. Suomessakin on näihin aikoihin paljon venäläisiä turisteja, koska venäläiset ovat lomalla.

**12. tammikuuta: Englanti**

Plough Monday (Kyntömaanantai)

Töiden aloitus joulun jälkeen sekä maanviljelysvuoden virallinen aloitus. Perinteisesti sitä juhlistettiin niin, että auraa raahattiin talolta talolle, ja siihen kerättiin rahaa.

**14. tammikuuta: Venäjä**

Vanha uusi vuosi

Venäjällä uutta vuotta juhlistetaan sekä vuoden viimeisenä päivänä että 14. tammikuuta vanhan juliaanisen kalenterin mukaan, jota noudatetaan ortodoksisessa uskossa. Venäjällä ei ole joulukuusia, vaan vuodenvuodenkuusia.

**17. tammikuuta: kaikkialla**

Ditch New Years Resolutions Day (Hylkää uuden vuoden lupaukset-päivä)

Tällöin juhlitaan leikillisesti sitä, että nyt voi jo hylätä uutena vuotena tehdyt lupaukset, koska eihän niitä kukaan aikonut muutenkaan pitää. Tänä päivänä siitä ei tarvitse tuntea syyllisyyttä.

**25. tammikuuta: Skotlanti**

Burn’s night (Burnsin ilta)

Tänä päivänä juhlistetaan skottilaista runoilijaa Robbie Burnsia. Silloin syödään hieno päivällinen. Miehillä on kiltit päällä ja kaikki kuuntelevat yhdessä kuun säkkipillimusiikkia, Burnsin runoja ja syödään haggista, joka on skottilainen perinneruoka. Se tehtiin ennen lampaan mahalaukkuun, mutta nykyään sen voi valmistaa myös uunivuuassa. Siihen tulee täytteeksi lampaan maksaa, lampaan maksaa, keuhkoa, sydäntä ja ihraa, kaurahiutaleita, sipulia, mausteita ja suolaa.

**HELMIKUU**

**5. Helmikuuta: Irlanti**

Plastic free week (Muoviton viikko)

Galwayssa Irlannissa koulut ja monet ihmiset yrittävät elää viikon ajan käyttämättä muovia.

**8. helmikuuta vuonna 2021, aina viikkoa ennen tuhkakeskiviikkoa: Saksa**

Fasching

*Kristillinen juhla*

Saksassa ja muissa saksaa puhuvissa maissa on tällöin karnivaalikausi, varsinkin katolisilla alueilla. Juhlintaa varten valitaan 11 henkilön leikkihallitus (Zünfte), johon kuuluu karnivaaliprinssi ja prinsessa. He suunnittelevat karnivaalien juhlinnat. Juhla on nykyään katolinen ja sitä juhlitaan sen merkiksi, että kohta alkaa paaston aika. Ennen juhla kuitenkin symboloi sitä, että juhlalla ajettiin pois talvi ja ilkeät henget. Karnevaalinaamareilla henget saatiin karkotettua pois.

**12. helmikuuta: Venäjä**

Isänmaan puolustajan päivä

12. helmikuuta Venäjällä juhlitaan Venäjän asevoimien vuosipäivää. Samaan aikaan ensimmäisessä maailmansodassa Venäjän joukot torjuivat Saksan armeijan joukot, jotka hyökkäsivät kohti Pietaria vuonna 1918. Juhlaa on juhlittu vuodesta 1995. Se on epävirallisesti myös miestenpäivä sekä isänpäivä. Juhlapäivänä on juhlia ja paraateja, ja perinteenä on, että naiset antavat pieniä lahjoja miehille, varsinkin puolisoille ja perheenjäsenille.

**14. helmikuuta: kaikkialla**

Valentine’s day tai St Valentine’s day (ystävänpäivä)

Suomessa ystävänpäivä on ystävien juhla, mutta muualla maailmassa se nähdään enemmänkin romanttisen rakkauden juhlana. Ei ole varmaa, mistä ystävänpäivä on tarkalleen saanut alkunsa, mutta se on luultavasti alkanut roomalaisten juhlasta nimeltä Lupercalia. Nykyisen nimensä päivä on saanut nimensä jonkin kristinuskon pyhimyksen mukaan. Erään tarinan mukaan Valentine vangittiin Roomassa, ja vankilassa hän rakastui vanginvartijan tyttäreen ja kirjoitti tälle kirjeen, joka nähdään ensimmäisenä ystävänpäivän rakkauskirjeenä. Sittemmin juhla on levinnyt joka puolelle maailmaa, myös Suomeen.

**16. helmikuuta vuonna 2021, tuhkakeskiviikon aattona: Yhdistynyt kuningaskunta ja moni muu englanninkielinen maa**

Pancake day/Shrove tuesday (Pannukakkupäivä)

*Kristillinen juhla*

Päivää juhlistetaan syömällä pannukakkuja tai jotain makeaa, koska paasto alkaa seuraavana päivänä. Perinne alkoi siitä, koska entisaikaan kananmunat ja maito olisivat pilaantuneet paaston aikana, joten niistä tehtiin pannukakkua.

Suomessa juhlitaan samaan aikaan laskiaistiistaita, ja muun muassa Ranskassa juhlan paikalla on Mardi Gras (rasvatiistai), jota juhlistetaan näyttävillä karnivaaleilla.

**Vuonna 2021 17. helmikuuta, laskiaissunnuntaista seuraava keskiviikko: kaikkialla**

Tuhkakeskiviikko (Ash wednesday):

*Kristillinen juhla*

Juhla sai nimensä 1100-luvulla, jolloin alkoi tapa sirotella ylleen tuhkaa katumuksen ja parannuksen merkiksi. Tuhkakeskiviikko aloittaa 40 päivän paaston, jonka jälkeen on pääsiäinen.

**MAALISKUU**

**8. maaliskuuta: lähes kaikkialla**

Kansainvälinen naistenpäivä

Naistenpäivää juhlitaan monessa maassa. Joissain maissa se on myös vapaapäivä. Vuonna 2019 Saksassa siitä tehtiin kansainvälinen vapaapäivä vain Berliinissä, eli berliiniläiset saavat jäädä kotiin juhlimaan naistenpäivää, mutta muut saksalaiset menevät töihin ja kouluun. Monissa maissa naiset saavat kukkia juhlapäivän kunniaksi, kuten myös Suomessa.

**17. maaliskuuta: Irlanti**

St. Patrick’s day (Pyhän Patrikin päivä):

Päivä, jolloin Irlannin suojeluspyhimys Pyhä Patrik kuoli. Legendan mukaan Pyhä Patrik käytti kolmiapilaa selittääkseen pakanoille Pyhän kolminaisuuden. Päivää juhlistetaan muun muassa karnivaaleilla ja festivaaleilla. Asuna on jotain vihreää. Juhla on levinnyt myös moneen muuhun maahan.

**HUHTIKUU**

**1. huhtikuuta: lähes kaikkialla**

Aprillipäivä

Aprillipäivää juhlitaan myös muualla maailmalla. Ranskassa päivän nimi on “le poisson d’avril” eli huhtikuun kala. Tällöin syödään kalan muotoisia herkkuja, kuten leivoksia ja suklaata. Perinteinen ranskalainen jekku on leikata kala paperista, ja kiinnittää se salaa muiden selkään.

**2. Huhtikuuta vuonna 2021: lähes kaikkialla**

Pitkäperjantai

*Kristillinen juhla*

Päivänä muistetaan Jeesuksen ristiinnaulitsemista. Yhdistyneessä kuningaskunnassa syödään tällöin pullia nimeltään “hot cross buns”, joihin on tehty kuorrutteella valkoinen risti. Silloin myös yleensä syödään päivällisellä kalaa lihan sijasta.

**4. Huhtikuuta vuonna 2021**

Pääsiäissunnuntai

*Kristillinen juhla*

Päivänä juhlitaan Jeesuksen ylösnousemusta. Eri maissa on erilaisia pääsiäisperinteitä. Saksassa kokoonnutaan pääsiäissunnuntain aattona sytyttämään kokkoja, jotka on josku rakennettu vanhoista joulukuusista. Tuli symboloi talven päättymistä ja kevään tuloa.

**12. huhtikuuta: Venäjä**

Kosmonauttien päivä

Tällöin Venäjällä juhlitaan sitä, kun ihminen lähetettiin ensimmäistä kertaa avaruuteen vuonna 1961. Yuri Gagarin oli ensimmäinen ihminen, joka kävi avaruudessa, joten Venäjällä käydään hänen haudallaan ja muistomerkeillään.

**23. huhtikuuta: Englanti**

St. George’s day (Pyhän Georgen päivä)

Pyhä George on Englannin suojeluspyhimys. Legendan mukaan Pyhä George tappoi lohikäärmeen. Pyhän Georgen risti on punainen valkoisella taustalla ja se on Englannin lippu. Päivää juhlistetaan paraateilla.

**TOUKOKUU**

**7. toukokuuta: Saksa**

Maifest (toukokuun juhla)

Päivä juhlistaa kevään saapumista, ja sitä on juhlittu jo 900-luvulta lähtien. Joka paikka koristellaan värikkäin kukin, ja silloin on tavallista pystyttää salko (Maibaum) keskelle juhlintaa. Sen päälle asetetaan seppele, ja salkoon sidotaan kankaisia nauhoja.

**8. toukokuuta: Eurooppa**

Victory day in Europe day (Voitonpäivä Euroopassa)

Monet Euroopan maat juhlivat tätä päivää toisen maailmansodan loppumisen kunniaksi. 8. tammikuuta 1945 hyväksyttiin Saksan armeijan antautuminen.

**9. toukokuuta: Venäjä**

Voitonpäivä

Saksan armeijan antautuminen merkitsi toisen maailmansodan loppumista. Sopimus allekirjoitettiin Berliinissä 8. toukokuuta kello 21:20, mutta koska muun muassa Venäjällä, Valko-Venäjällä ja Serbiassa päivä oli jo vaihtunut, voittoa juhlitaan niissä maissa vasta 9. toukokuuta.

**9. toukokuuta vuonna 2021, toukokuun toinen sunnuntai: lähes kaikkialla**

Äitienpäivä

Muissakin maissa juhlitaan äitienpäivää. Nykyinen juhla on saanut alkunsa luultavasti Yhdistyneestä kuningaskunnasta, mutta sillä on erilaisia juuria eri maissa. Monissa maissa on perinteistä, että äidit saavat kukkia, suklaata ja muita lahjoja, sekä äitienpäiväkortin. Ranskassa äitienpäivää juhlitaan yleensä toukokuun viimeisenä sunnuntaina, ja silloin on perinteistä antaa äideille kukkia ja hajuvettä, kenties myös koruja.

**15. toukokuuta vuonna 2021: Ranska**

La nuit des Musées (Museoiden yö)

Tuhannet museot Ranskassa avaavat ovensa illalla, ja museoihin on ilmainen pääsy. Monessa museossa järjestetään musiikki- ja teatteriesityksiä, pelejä ja ruokatarjoiluja.

**21.-24. toukokuuta 2021: Saksa**

Karneval der Kulturen (Berliinin kulttuurifestivaali)

Katukarnevaali järjestetään Berliinissä joka vuosi, ja siihen kuuluu musiikkia, värejä, tanssia ja ruokaa. Sitä on juhlittu vuodesta 1996.

**KESÄKUU**

**12. kesäkuuta vuonna 2021, kesäkuun toinen lauantai: Yhdistynyt kuningaskunta**

Kuningattaren virallinen syntymäpäivä

Kuningatar Elizabethin oikea syntymäpäivä on 21. huhtikuuta, mutta kuningasta tai kuningatarta on perinteisesti juhlittu kesäkuussa vuodesta 1788 lähtien. Päivää juhlistetaan paraatilla ja kuningatar näyttäytyy tällöin Buckinghamin palatsin parvekkeella. Kuningatar viettää oikeaa syntymäpäiväänsä yleensä yksityisesti, mutta sitä juhlistetaan asetervehdyksellä (gun salute).

**20. kesäkuuta: moni maa (ei Suomi)**

Isänpäivä

Isänpäivää juhlitaan eri päivinä eri maissa. Isille annetaan yleensä lahjoja ja kortteja, samoin kuin Suomessa. Saksassa päivää juhlitaan 13. toukokuuta. Ranskassa päivän nimi on nimeltään “Fête des Pères” [fet de peer].

HEINÄKUU

**12. heinäkuuta: Irlanti**

The Twelfth / Orangemen's Day (Kahdestoista/ Oranssien miesten päivä)

*Protestanttinen juhla (yksi kristinuskon haara)*

Päivänä juhlitaan Boynen taistelua vuodelta 1690, jolloin protestanttinen kuningas Oranssi Williamin voitti taistelussa katolisen kuninkaan James toisen. Se on vapaapäivä, ja juhlintaan kuuluu paraati ja yleistä juhlintaa, ja moni paikka on silloin kiinni. Juhlintaa edeltävänä iltana sytytetään yleensä kokkoja.

**14. heinäkuuta: Ranska**

Fête nationale (Ranskan kansallispäivä)

Ranskan kansallispäivää vietetään 14. heinäkuuta, vuonna 1789 tapahtuneen Bastillen valtaamisen vuosipäivänä. Bastille oli vankila Pariisissa, joka symboloi kuninkaan valtaa. Tapahtuma aloitti Ranskan vallankumouksen.

**ELOKUU**

**31. heinäk. 2021 – la 7. elokuuta, elokuun ensimmäinen viikko (8 päivää): Wales**

Eisteddfod

Wales on maa Englannin vieresssä, ja se kuuluu Yhdistyneeseen kuningaskuntaan. Eisteddfodia juhlitaan Walesin kielen kymrin kunniaksi. Siellä päästään nauttimaan runoista, näytelmistä ja musiikista kymrin kielellä. “Eisteddfod” tulee kymrin kielen sanoista “eistedd” (istua) ja “bod” (olla), ja se tarkoittaa kirjaimellisesti istuntoa.’

**9. elokuuta: kaikkialla**

Al Hidžra (Muslimien uusi vuosi)

*Islamin uskoon kuuluva juhla*

Islamin ajanlasku alkaa päivästä, jolloin profeetta Muhammed siirtyi Mekan kaupungista Medinan kaupunkiin. Vuoden ensimmäinen kuukausi on pyhä muslimeille.

**SYYSKUU**

**1. syyskuuta: Venäjä**

Tiedonpäivä

Venäjällä koulu alkaa aika 1. syyskuuta, ja päivänä juhlitaan sitä, että kesä on ohi ja syksy alkaa. Lapset saapuvat tällöin kouluun siististi pukeutuneena ja kukkakimput kädessä.

**6. syyskuuta vuonna 2021**

Roš hašana

*Juutalainen juhla*

Juutalaiset juhlivat päivää sytyttämällä kynttilöitä ja rukoilemalla synagogassa. Silloin syödään myös omenoita, jotka on kastettu hunajaan. Tämä symboloi makeaa uutta vuotta. Perinteisiin kuuluu myös asettaa kalanpää pöydän päähän. Juhlinta jatkuu kaksi päivää, ja se aloittaa kymmenen päivän katumuksen jakson, joka päättyy jom kippuriin.

**15. syyskuuta vuonna 2021**

Jom kippur

*Juutalainen juhla*

Jom kippur päättää katumuksen jakson, ja se on vuoden pyhin päivä. Sitä vietetään paastoten ja rukoillen. Paaston aikana ei ole tarkoitus syödä tai juoda mitään, eikä huvitella millään tavalla.

**18. syyskuuta- 3. lokakuuta vuonna 2021: Saksa**

Oktoberfest

Toisin kuin nimi antaisi ymmärtää, Oktoberfest ei ole välttämättä lokakuussa. Se on saksalainen olutjuhla, joka kestää kaksi viikkoa. Juhlintaan kuuluu monipuolista ohjelmaa myös lapsille ja muille, jotka eivät juo olutta. Juhla järjestetään Münchenissä Theresienwiesenin aukiolla. Sen juhlinta aloitettiin jo vuonna 1810, mutta tuolloin juhlaan ei vielä kuulunut oluen juonti, vaan silloin juhlittiin hevosajojen muodossa.

**LOKAKUU**

**3. lokakuuta: Saksa**

Tag der Deutschen Einheit (Saksan yhtenäisyyspäivä)

Saksan kansallispäivä, jota on vietetty vuodesta 1990 Saksan jälleenyhdistymisen kunniaksi. Juhlinta kestää kolme päivää, ja siihen kuuluu festivaali ja karnevaaleja, musiikkiesityksiä ja erilaisia ruokakojuja.

**Lokakuun-ja marraskuun vaihde: Englanti**

Diwali: Leicester’s festival of Light (Leicesterin valofestivaali)

Diwali on hindujen vuotuinen juhlapäivä, jota viettävät myös sikhit ja jainalaiset. Monelle hindulle se on juhla, joka aloittaa uuden vuoden. Juhla kestää viisi päivää, ja se aloitetaan valofestivaaleilla. Siihen valmistaudutaan siivoamalla ja koristelemalla koti ja työpaikka. Juhla symbolisoi valon voittoa pimeästä, hyvän voittoa pahasta sekä tiedon voittoa tietämättömyydestä. Siihen kuuluu hienoja vaatteita, paljon valoja ja lamppuja sekä ilotulituksia. Leicesterissä järjestetään vuosittain valofestivaali, joka on suurin Intian ulkopuolella järjestettävä Diwalin juhlistus.

**31. lokakuuta: kaikkialla**

Halloween

Halloweenina ympäri maailmaa pukeudutaan karmivasti, ja monissa maissa on yleistä käydä ovelta ovelle keräämässä karkkia. Perinne on saanut alkunsa muinaiskelttien juhlasta nimeltä “Samhain”, joka merkitsi kesän loppua ja sadonkorjuuta. Keltit uskoivat, että samhainin aikana verho tämän maailman ja tuonpuoleisen välillä oli auki, minkä vuoksi sytytettiin kokkoja häätämään ilkeitä henkiä.

**MARRASKUU**

**5. Päivä marraskuuta: Yhdistynyt kuningaskunta**

Bonfire night/ Guy Fawkes day (Kokkoyö/ Guy Fawkesin päivä)

Tänä päivänä juhlistetaan sitä, kun Guy Fawkes yritti räjäyttää Parlamenttitalon vuonna 1605 ja epäonnistui siinä. Juhlailtana ammutaan ilotulitteita. Monet tekevät nukkeja Fawkesin kunniaksi ja polttavat ne roviolla.

**11. päivä marraskuuta: Yhdistynyt kuningaskunta**

Remembrance day (Muistopäivä)

Muistopäivänä juhlitaan ja muistellaan sodissa kaatuneita sotilaita. Juhlaa edeltävinä päivinä voi ostaa paperisia unikkokukkia, joka on Muistopäivän symboli. Myyntituloilla kerätään rahaa sotaveteraaneille ja heidän perheilleen.

**26. Marraskuuta: monessa maassa**

Black Friday (Musta perjantai)

Musta perjantai tai black friday on juhla, joka alkoi Yhdysvalloissa ja joka on levinnyt muualle maailmaan. Silloin kaupoissa on yleensä hyviä tarjouksia.

**JOULUKUU**

**6. joulukuuta: kaikkialla**

St Nicholas day (Pyhän Nikolaksen päivä)

*Kristillinen juhla*

Pyhä Nikolas on lasten suojeluspyhimys. Päivää juhlitaan monissa maissa, mutta entisaikaan Saksassa 5. päivän aattona Pyhä Nikolas kävi apurinsa kanssa kiertämässä kodeissa kysymässä, olivatko lapset olleet kiltteinä. Ennen kuin joulun vietto yleistyi Saksassa, kaikki lahjat saatiin joulun sijaan Pyhän Nikolaksen päivänä. Nykyään lapset laittavat kengät oven ulkopuolelle edellisenä iltana, ja käyvät katsomassa seuraavana aamuna, mitä lahjoja ja herkkuja sinne on ilmestynyt.

**24. joulukuuta: kaikkialla**

Jouluaatto

**25. joulukuuta: kaikkialla**

Joulupäivä

**26. joulukuuta: kaikkialla**

Tapaninpäivä

Eri maissa on erilaisia jouluperinteitä. Kun meillä Suomessa joululahjat jaetaan jouluaattona, esimerkiksi Englannissa lapset ripustavat yöksi joulusukat, joihin he odottavat lahjoja. Lahjat saadaan siis vasta joulupäivän aamuna. Isommat lahjat löytyvät joulukuusen alta. Ystäville, alaisille ja muille tutuille lahjat jaetaan vasta joulupäivänä. Ranskassa taas jouluaattona syödään erityinen ateria keskiyöllä, että joulupäivää voidaan juhlistaa heti sen alettua. Siellä lapset myös jättävät jouluaattona yöksi kenkänsä takan eteen, jotta joulupukki (Père Noël) jättäisi niihin lahjoja.

Muuta kivaa joulukuussa:

Joulukuussa ympäri maailmaa järjestetään joulumarkkinoita, missä pääsee ostamaan vaikka joululahjoja ja herkkuja, sekä ihastelemaan koristeita. Perinne alkoi Saksan Münchenissa jo vuonna 1310, ja sieltä se on levinnyt moneen muuhunkin maahan, erityisesti Euroopan maihin. Venäjällä joulumarkkinat ovat auki pitkälle tammikuuhun ja jopa helmikuuhun, koska ortodoksista joulua juhlitaan siellä vasta 7. tammikuuta.

**31. joulukuuta: kaikkialla**

Uudenvuodenaatto

Uudenvuodenaattoa juhlistetaan joka puolella maailmaa, ja on tavallista, että ilotulituksia ammutaan paljon. Yhdistyneessä kuningaskunnassa ja monessa englanninkielisessä muussa on tavallista laulaa vanhaa kansanlaulua “Auld Lang Syne” ja pitää toisia kädestä. Muualla maailmassa saatetaan ripustaa misteli kattoon jouluna, ja jos sen alle eksyy samaan aikaan jonkun muun kanssa, heille kuuluu antaa pusu. Ranskassa näitä pusuja saa antaa vain uutena vuotena.